
ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ КОЛИЧИНА И ОПИС РАДОВА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ  КВАЛИТЕТА, РОК ИЗВРШЕЊА, МЕСТО ИЗВРШЕЊА ИЛИ ИСПОРУКЕ ДОБАРА, ЕВЕНТУАЛНЕ ДОДАТНЕ УСЛУГЕ И СЛ.


1. Врста, техничке карактеристике (спецификације), квалитет количина и опис радова: радови на саобраћајници (припремни и земљани радови, радови на коловозној конструкцији), према предмеру и предрачуну радова датом у Обрасцу структуре понуђене цене, техничком опису и графичким прилозима.

2. [bookmark: _GoBack]Начин спровођења контроле: Општина Бабушница у својству Инвеститора пројекта обезбедиће вршење стручног надзора над извођењем радова, у складу са законским прописима који регулишу ову област. Контрола извођења радова вршиће се и од стране лица одређеног код Наручиоца за праћење и контролисање извршења уговора који буде закључен по спроведеном поступку предметне јавне набавке.

3. Начин обезбеђивања гаранције квалитета: За укупан уграђени материјал и опрему Извођач мора имати сертификате квалитета и атесте који се захтевају по важећим прописима и мерама за објекте те врсте у складу са пројектном документацијом. Извођач је дужан да о свом трошку обави одговарајућа испитивања материјала и контролу квалитета опреме и одговоран је уколико употреби материјал који не одговара квалитету. Уколико Наручилац и/или Инвеститор, на основу извештаја надзорног органа или на други начин, утврде да уграђени материјал или опрема не одговара стандардима и техничким прописима, забраниће његову употребу. У случају спора меродаван је налаз овлашћене организације за контролу квалитета. У случају да је због употребе неквалитетног материјала угрожена безбедност објекта, Наручилац, уз сагласност Инвеститорa, има право да тражи да Извођач поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач у одређеном року то не учини, Наручилац има право на наплату банкарске гаранције за добро извршење посла. 

4. Гарантни рок за изведене радове износи најмање 2 године рачунајући од дана примопредаје радова. За уграђене материјале важи гарантни рок у складу са условима произвођача, који тече од дана извршене примопредаје радова Наручиоцу и Инвеститору. 

5. Рок за извођење радова износи максимално 60 календарских дана, рачунајући од дана увођења у посао.

6. Обилазак локације  Понуђачу се препоручује да се увери у све услове градње, техничку документацију, као и да стекне комплетан увид у све информације које су неопходне за припрему понуде, на локацији на којој ће се радови и изводити. Обилазак локације и увид у документацију биће организован у договору са особом задуженом за обилазак локације, а то је Љубиша Павловић телефон: 064/8772-885.  

7. Средство обезбеђења које се доставља уз понуду : 
Понуђач је у обавези да достави оригинал Банкарску гаранцију за озбиљност понуде, у износу од 2 % од укупне вредности понуде без ПДВ, са роком важења 90 дана од дана јавног отварања понуда, која мора бити неопозивa, без права на приговор, безусловна и платива на први позив у корист Министарства привреде, Београд, Кнеза Милоша бр. 20, ПИБ 108213421, матични број 17862154, број рачуна: 840-1620-21.
Наручилац има право да банкарску гаранцију за озбиљност понуде активира  у следећим случaјевима:
· у случају да понуђач одустане од своје понуде у року важења понуде 
· у случају да понуђач не достави доказе о испуњености критеријума за квалитативни избор привредног субјекта у складу са чланом 119. Закона о јавним набавкама
· у случају да понуђач неосновано одбије да закључи уговор о јавној набавци 
· у случају да понуђач не достави обезбеђење за извршење уговора о јавној набавци односно:
а) ако изабрани понуђач у року од 15 дана од дана закључења уговора, Наручиоцу не достави банкарску гаранцију за повраћај аванса и банкарску гаранцију за добро извршење посла;
б) ако изабрани понуђач у року од 15 дана од дана закључења уговора, Наручиоцу не достави полису осигурања за објекат у изградњи и полису осигурања од одговорности за штету причињену трећим лицима и стварима трећих лица.

8. Средства обезбеђења која се достављају након закључења уговора:
· у року од 15 дана од дана закључења уговора доставља се банкарска гаранција за повраћај аванса у висини захтеваног аванса;
· у року од 15 дана од дана закључења уговора доставља се банкарска гаранција за добро извршење посла у износу од 10% од вредности уговора без ПДВ;
· у року од 15 дана од дана закључења уговора доставља се полиса осигурања за објекат у изградњи и полиса осигурања од одговорности за штету причињену трећим лицима и стварима трећих лица;
· у року од 10 дана након примопредаје радова доставља се банкарска гаранција за отклањање недостатака у гарантном року у износу од 5% од вредности уговора без ПДВ.
9. Начин, рок и услови плаћања: 
Рок плаћања је до 45 дана од дана пријема оверене авансне, привремене односно окончане ситуације, уз важеће банкарске гаранције и полису осигурања. Понуђачу је дозвољено да захтева аванс до 25% вредности понуде без ПДВ. 
Детаљни услови везани за достављање и активирање средстава обезбеђења, начин плаћања и друго, дефинисани су моделом уговора.

10. Рок важења понуде је 90 дана од дана отварања понуда.

11. Измена уговора 
	Наручилац може током трајања уговора о јавној набавци у складу са одредбама чл. 156–161. Закона о јавним набавкама да измени уговор без спровођења поступка јавне набавке.
	 
 Измене уговора по основу уговорних одредаба биће извршене у складу са чланом 156. Закона о јавним набавкама. Уговорне стране могу приступити изменама уговора о јавној набавци у погледу рока за извршење уговорних обавеза. Разлози продужетка рока могу бити повезани са изменама прописа, неочекиваним догађајима, мерама државне власти, потребом за отклањањем ризика од наступања штете, вишом силом, ванредним околностима, околностима које онемогућавају испуњење уговорних обавеза, а за које није одговорна страна која захтева продужетак уговореног рока или другим објективним разлозима на које уговорне стране нису могле да утичу. Уговорени рок може бити измењен и због извођења вишкова радова и додатних радова, као и захтева Наручиоца/Инвеститора до којих би могло доћи током реализације уговора о јавној набавци.
Измене уговора у погледу додатних добара, услуга или радова биће извршене у складу са чланом 157. Закона о јавним набавкама.
Измене уговора услед непредвиђених околности биће извршене у складу са чланом 158. Закона о јавним набавкама.
Измене уговора услед промене уговорне стране биће извршене у складу са чланом 159. Закона о јавним набавкама.
Измене уговора услед повећања обима набавке биће извршене у складу са чланом 160. Закона о јавним набавкама.
Измене уговора услед замене подизвођача биће извршене у складу са чланом 161. Закона о јавним набавкама.



